CELEX: 31983R0642
Language: el
Date: 1983-03-15
Title: Κανονισμός (ΕΟΚ) αριθ. 642/83 του Συμβουλίου της 15ης Μαρτίου 1983 για τον καθορισμό της ποσότητας βουτύρου Νέας Ζηλανδίας που επιτρέπεται να εισάγει το Ηνωμένο Βασίλειο με ειδικούς όρους κατά την περίοδο από 1η Απριλίου μέχρι 31 Δεκεμβρίου 1983

Avis juridique important

|

31983R0642

Κανονισμός (ΕΟΚ) αριθ. 642/83 του Συμβουλίου της 15ης Μαρτίου 1983 για τον καθορισμό της ποσότητας βουτύρου Νέας Ζηλανδίας που επιτρέπεται να εισάγει το Ηνωμένο Βασίλειο με ειδικούς όρους κατά την περίοδο από 1η Απριλίου μέχρι 31 Δεκεμβρίου 1983  

Επίσημη Εφημερίδα αριθ. L 076 της 22/03/1983 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 642/83 ΤΟΥ ΣΥΜΒΟΥΛΙΟΥ  της 15ης Μαρτίου 1983  για τον καθορισμό της ποσότητας βουτύρου Νέας Ζηλανδίας που επιτρέπεται να εισάγει το Ηνωμένο Βασίλειο με ειδικούς όρους κατά την περίοδο από 1η Απριλίου μέχρι 31 Δεκεμβρίου 1983  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την πράξη προσχώρησης του 1972, και ιδίως το άρθρο 5 παράγραφος 2 του πρωτοκόλλου 18 που προσαρτάται στην εν λόγω πράξη,  την πρόταση της Επιτροπής,  Εκτιμώντας:  ότι το πρωτόκολο 18 και ο μεταγενέστερος κανονισμός (ΕΟΚ) αριθ. 858/8 (1) επέτρεψαν στο Ηνωμένο Βασίλειο να εισάγει ορισμένες ποσότητες βουτύρου Νέας Ζηλανδίας, με ειδικούς όρους, μέχρι τις 31 Δεκεμβρίου 1983· ότι, ιδίως, το άρθρο 2 παράγραφος 2 του εν λόγω κανονισμού προβλέπει τον καθορισμό της ποσότητας που επιτρέπεται να εισάγει το Ηνωμένο Βασίλειο κατά το ημερολογιακό έτος 1983, λαμβάνοντας υπόψη ιδίως την εξέλιξη της καταστάσεως στην κοινοτική αγορά βουτύρου και την εξέλιξη της παγκόσμιας αγοράς βουτύρου·  ότι οι κανονισμοί (ΕΟΚ) αριθ. 3499/82 (2), (ΕΟΚ) αριθ. 125/83 (3) και (ΕΟΚ) αριθ. 344/83 (4) επέτρεψαν στο Ηνωμένο Βασίλειο να εισάγει για τους μήνες Ιανουάριο, Φεβρουάριο και Μάρτιο 1983 μια μηνιαία ποσότητα βουτύρου Νέας Ζηλανδίας 7 250 τόνων, με ειδικούς όρους· ότι πρέπει τώρα να ορισθεί η ποσότητα για την περίοδο από 1η Απριλίου μέχρι 31 Δεκεμβρίου 1983·  ότι η εξέλιξη της καταστάσεως της αγοράς στην Κοινότητα χαρακτηρίζεται από τη μείωση της καταναλώσεως, αλλά ότι η κατάσταση της παγκόσμιας και της κοινοτικής αγοράς θα επιτρέψει, πιθανότατα, στη Νέα Ζηλανδία να συνεχίσει κατά το 1983, με ειδικούς όρους, τις εξαγωγές βουτύρου προς το Ηνωμένο Βασίλειο σε ελαττούμενες ποσότητες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα βουτύρου Νέας Ζηλανδίας που επιτρέπεται να εισάγει το Ηνωμένο Βασίλειο σύμφωνα με τον κανονισμό (ΕΟΚ) αριθ. 858/81 κατά την περίοδο από 1η Απριλίου μέχρι 31 Δεκεμβρίου 1983 καθορίζεται σε 65 250 τόνους.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Μαρτίου 1983.  Για το Συμβούλιο  Ο Πρόεδρος  J. ERTL  (1) ΕΕ αριθ. L 90 της 4. 4. 1981, σ. 18.  (2) ΕΕ αριθ. L 368 της 28. 12. 1982, σ. 1.  (3) ΕΕ αριθ. L 17 της 21. 1. 1983, σ. 2.  (4) ΕΕ αριθ. L 40 της 12. 2. 1983, σ. 1.